AIŠKINAMASIS RAŠTAS

Dėl Molėtų rajono savivaldybės tarybos 2019 m. kovo 28 d. sprendimo Nr. B1-68 "dėl Molėtų rajono savivaldybės jaunimo reikalų tarybos nuostatų patvirtinimo" pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – suderinti Molėtų rajono savivaldybės jaunimo reikalų tarybos nuostatus su Vietos savivaldos įstatymo nuostatomis.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos

3. Laukiami rezultatai:

Molėtų rajono savivaldybės jaunimo reikalų tarybos nuostatai atitiks galiojančius teisės aktus.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos vietos savivaldos įstatymo 15 straipsnio 2 dalies 4 punktas nurodo, kad išimtinė savivaldybės tarybos kompetencija – savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas.

Lietuvos Respublikos jaunimo politikos pagrindų įstatymo 5 straipsnio 1 dalyje nurodyta, kad savivaldybės jaunimo reikalų taryba – visuomeninė patariamoji institucija, vadovaujantis lygybės principu sudaroma iš savivaldybės administracijos ir (ar) savivaldybės tarybos ir savivaldybės teritorijoje veikiančių savivaldybės jaunimo organizacijų tarybos deleguotų atstovų, 3 dalyje nurodyta, kad Savivaldybės jaunimo reikalų tarybos sudarymo tvarką nustato, nuostatus ir sudėtį tvirtina savivaldybės taryba.

Lietuvos Respublikos socialinės apsaugos ir darbo ministro 2009 m. sausio 8 d. įsakymu Nr. A1-4 „Dėl savivaldybių jaunimo reikalų tarybų tipinių nuostatų patvirtinimo“ teikiamos rekomendacijos dėl savivaldybių jaunimo reikalų tarybų darbo organizavimo.

Vyriausioji specialistė -jaunimo reikalų koordinatorė Vilma Bačiulė